香港紋章

香港紋章，俗又叫香港盾徽，係香港嘅紋章，係英國紋章院所發，改自香港官員設計。一九五九年一月廿一號頒佈使用，代表香港。佢使用之手法，由香港法例第三百一十五章所保護。此章一九九七年七月一號停用。

香港旗自此亦改附香港紋章，旗亦與紋章同時停用。

史
香港好早就有徽章，係英國皇室紋章下付一圖，講香港唐人與英人交易，俗名亞羣帶路圖。香港人，尤其係英商，一直唔滿意幅圖，認爲要整過，曾經有好幾個圖樣，寄去倫敦。但返來竟然同交易圖相近，而且質素奇差。所以香港並無使用。後尾改善繪功，香港最後都接納，但未爲時人滿意。

一九四一年十二月，日軍侵港，香港英人官員，統統拉去赤柱集中營。其間有一人，就構想香港紋章，由另一人繪出。此二人亦構想香港重光後郵票式樣。

一九四五年香港重光。個設計畀港督楊慕琦，港督認爲無必要，就丟低。去到上世紀，五十年代，舊事重提，今次交到去英國，由英國紋章院修改。

一九五九年一月廿一號，英女王伊利沙伯二世，頒布香港紋章。三月後，王夫菲臘親王，卽愛丁堡公爵，來港主持伊利沙伯醫院開幕禮，禮中親身交到香港手上。香港亦立法，防止人未有授權亂用，七月廿七號有法例代表香港。

一九九七年七月一號，香港主權移交到中華人民共和國，紋章停用。

香港殖民地史
香港嘅徽